RATCH เผยโรงไฟฟ้าพลังงานลมในออสเตรเลีย เริ่มจ่ายไฟ 1 ก.ย. 61
RATCH เผยโรงไฟฟ้าพลังงานลมในออสเตรเลีย เริ่มจ่ายไฟ 1 ก.ย. 61
27 พ.ค. 2559

นายรัมย์ เหราบัตย์ กรรมการผู้จัดการใหญ่ บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH เปิดเผยว่า Mount Emerald Wind Farm Pty ซึ่งเป็นบริษัท ราช-ออสเตรเลีย คอร์ปอร์เรชั่น จำกัด (บริษัทย่อยทางอ้อมซึ่งทางบริษัทถือหุ้นในอัตราส่วนร้อยละ 80) ร่วมทุนกับ Port Bajool Pty Ltd.ในสัดส่วนร้อยละ 50:50
โดยการดำเนินโครงการโรงไฟฟ้าพลังงานลม Mount Emerald ได้ลงนามสัญญาซื้อขายไฟฟ้ากับ Energy Queensland (รัฐวิสาหกิจไฟฟ้าของรัฐ Queensland ประเทศออสเตรเลีย) เมือวันที่ 27 พ.ค.59 โดยสัญญาซื้อขายไฟ้าดังกล่าวจะสิ้นสุดในวันที่ 31 ธ.ค.2573
ทั้งนี้ โครงการโรงไฟฟ้าพลังงานลม Mount Emerald ตั้งอยู่ทางตอนเหนือของรัฐ Queensland ประเทสออสเตรเลีย มีขนาดกำลังการผลิตติอตั้ง 180 เมกะวัตต์ ซึ่งคิดเป็นกำลังการผลิตติดตั้งตามสัดส่วนการลงทุนของบริษัท 72 เมกะวัตต์ และมีกำหนดการเดินเครื่องเชิงพาณิชย์ในวันที่ 1 ก.ย. 61 ขณะนี้โครงการอยู่ระหว่างการจัดหาแหล่งเงินกู้เพื่อพัฒนาโครงการโรงไฟฟ้าต่อไป